钦定古今图书集成/历象汇编/庶征典/第086卷 > 《山海经》 > 《西山经》
## 钦定古今图书集成/历象汇编/庶征典/第086卷 > 《山海经》 > 《西山经》

太华之山有蛇焉，名曰“肥𧒭”，六足四翼。见则天下大
旱。

锺山，其子曰“鼓”，化为鵔鸟，其状如鸱，赤足而直喙，黄
文而白首，其音如鹄，见则其邑大旱。

崦嵫之山有兽焉，其状马身而鸟翼，人面蛇尾，是好
举人，名曰“孰湖。”有鸟焉，其状如鸮而人面，蜼身犬尾，
其名自号也，见则其邑大旱。